**Ministru kabineta noteikumu projekta „Grozījumi Ministru kabineta 2011.gada 19.oktobra noteikumos Nr.817 „Noteikumi par darbības programmas „Uzņēmējdarbība un inovācijas” papildinājuma 2.1.2.4.aktivitātes „Augstas pievienotās vērtības investīcijas” projektu iesniegumu atlases otro un turpmākajām kārtām”” sākotnējās ietekmes novērtējuma ziņojums (anotācija)**

|  |  |
| --- | --- |
| **I.Tiesību akta projekta izstrādes nepieciešamība** | |
| 1. Pamatojums | Noteikumu projekts sagatavots, pamatojoties uz Eiropas Savienības struktūrfondu un Kohēzijas fonda vadības likuma  18.panta 10.punktu. |
| 2. Pašreizējā situācija un problēmas | *Finansējuma palielināšana un atlases 4.kārta*  Saskaņā ar šobrīd spēkā esošo Ministru kabineta 2011.gada 19.oktobra noteikumu Nr.817 „Noteikumi par darbības programmas „Uzņēmējdarbība un inovācijas” papildinājuma 2.1.2.4.aktivitātes „Augstas pievienotās vērtības investīcijas” projektu iesniegumu atlases otro un turpmākajām kārtām”” (turpmāk – MK noteikumi Nr.817) redakciju aktivitātes 3.kārtas ietvaros pieejamais finansējums ir 26 576 881 lati **(37 815 495 *euro*)**.  2013.gada 15.maija ES Struktūrfondu Uzraudzības komitejā tika pieņemts lēmums palielināt aktivitātes ietvaros pieejamo finansējumu. Pamatojoties uz augstāk minēto lēmumu, Finanšu ministrija ir izstrādājusi grozījumus darbības programmā „Uzņēmējdarbība un inovācijas”, palielinot aktivitātē pieejamo finansējumu un paredzot papildus finansējumu 13 336 **958** latu **(18 976 782 *euro*)** apmērā. Līdz ar to ir jāveic grozījumi MK noteikumos Nr.817, lai palielinātu 3.kārtas finansējumu līdz 39 913 839 latiem **(56 792 276 *euro*)**.  2013.gada 12.septembra sadarbības padomē tika pieņemts lēmums 2.1.2.4.aktivitātei „Augstas pievienotās vērtības investīcijas” piešķirt papildus virssaistību finansējumu 24 738 454 latu **(35 199 649 *euro*)** apjomā, līdz ar to ir jāveic grozījumi MK noteikumos Nr.817.  **Ar 2013.gada 30.septembra rīkojumu Nr.447 ir apstiprinātas finansējuma pārdales, to starpā par neatbilstību un lauzto līgumu summām. Līdz ar to nepieciešams precizēt aktivitātē pieejamā finansējuma summu. Aktivitātes 2.kārtā neatbilstību un lauzto līgumu rezultātā atbrīvotais ERAF līdzfinansējums ir 2 516 640 latu un valsts budžeta līdzfinansējums ir 530 003 latu.**  *Euro ieviešana*  Ņemot vērā *euro* ieviešanu no 2014.gada 1.janvāra, MK noteikumos minētās summas latos ir nepieciešams konvertēt *euro* pēc oficiālās kursa 1 EUR = 0,702804 LVL.  *Intensitātes palielināšana*  Ministru kabineta noteikumu projekts paredz palielināt maksimāli pieejamā finansējuma intensitāti no 35% uz 45%.  Augstāka finansējuma intensitāte, ņemot vērā, ka ir atklāta projektu iesniegumu atlase, palielinās projektu iesniedzēju savstarpējo konkurenci, tādejādi tiks nodrošināta Eiropas Savienības struktūrfondu un Kohēzijas fonda vadības likuma 6.panta pirmajā daļā iekļautā mērķa sasniegšana – nodrošināt vienlīdzīgu sacensību par projekta iesniegumu apstiprināšanu un Eiropas Savienības fonda finansējuma piešķiršanu. Lielākas konkurences esamība veicinās, to ka finansējumu saņem tie projektu iesniedzēji, kas kvalitātes kritērijos ieguvuši augstāku novērtējumu (augstāku punktu skaitu), cita starpā tie projekta iesniedzēji, kuru projektam ir augstāki pievienotās vērtības rādītāji.  **Papildus norādām, ka ņemot vērā, ka 3.kārtas un turpmāko kārtu ietvaros nav atbalstāma atbalsta apvienošana, tad atbalsta intensitātes palielināšana novērsīs iespējamo projektu iesniegumu skaita samazināšanos atbalsta apvienošanas ierobežojumu dēļ.**  **Skaidrojam, ka maksimāli pieejamās finansējuma intensitātes paaugstināšana no 35% uz 45% ir pieļaujama, jo Komisijas 2008. gada 6. augusta Regulas (EK) Nr. 800/2008, kas atzīst noteiktas atbalsta kategorijas par saderīgām ar kopējo tirgu, piemērojot Līguma 87. un 88. pantu (vispārējā grupu atbrīvojumu regula) (turpmāk – Regula Nr. 800/2008) 13. panta 3. punktā noteikts, ka atbalsta intensitāte pēc pastāvošā bruto dotācijas ekvivalenta nedrīkst pārsniegt reģionālā atbalsta robežvērtību, kas ir spēkā atbalsta piešķiršanas laikā attiecīgajam atbalstāmajam reģionam. Latvijas 2007-2013.gada Valsts reģionālā atbalsta karte nosaka Reģionālā ieguldījumu atbalsta maksimālo robežu lieliem uzņēmumiem 50%. Līdz ar to arī pēc finansējuma intensitātes paaugstināšanas tā ir zemākā nekā maksimāli pieļaujamā.**  *Attiecināmo izmaksu apjoma izmaiņas*  Maksimālās intensitātes paaugstināšanas dēļ trešajā un ceturtajā atlases kārtā ir jāpalielina arī maksimāli pieļaujamais publiskā finansējuma apjoms līdz 900 000 latiem **(1 280 585 *euro*)**, ņemot vērā šādu tālāk norādīto piemēru. Projekts ar 2 milj. lati attiecināmajām izmaksām 35% intensitātes gadījumā saņemtu līdz šim noteikto maksimālo atbalstu 0,7 milj. lati. Pieaugot intensitātei, šāds projekts saņemtu 0,9 milj. latu, līdz ar to līdz šādam apjomam arī jāpalielina maksimālais atbalsta apjoms.  *Lielo komersantu tiesības uzsākt projekta īstenošanu*  Šobrīd spēkā esošo MK noteikumu Nr.817 redakcija ierobežo lielos komersantus uzsākt projekta īstenošu līdz ar projekta iesnieguma iesniegšanu sadarbības iestādē. Proti, mazie un vidējie komersanti var uzsākt projekta īstenošanu tūlīt pēc projekta iesnieguma iesniegšanas sadarbības iestādē, savukārt lielie komersanti var uzsākt projektu īstenošanu tikai pēc tam, kad sadarbības iestāde ir izvērtējusi projektu un pieņēmusi lēmumu par projekta apstiprināšanu. Attiecīgā prasība MK noteikumos Nr.817 iekļauta, ņemot vērā Komisijas 2008.gada 6.augusta Regulu (EK) Nr. [800/2008](http://eur-lex.europa.eu/LexUriServ/LexUriServ.do?uri=OJ:L:2008:214:0003:01:LV:HTML), kas atzīst noteiktas atbalsta kategorijas par saderīgām ar kopējo tirgu, piemērojot Līguma 87. un 88.pantu (vispārējā grupu atbrīvojuma regula) (Eiropas Savienības Oficiālais Vēstnesis, 2008.gada 9.augusts, L 214) (turpmāk – Komisijas regula Nr. [800/2008](http://eur-lex.europa.eu/LexUriServ/LexUriServ.do?uri=OJ:L:2008:214:0003:01:LV:HTML)) 8.panta prasības, kas nosaka, ka ar šo regulu piešķir atbrīvojumu tikai tādam atbalstam, kam ir stimulējošā ietekme. Saskaņā ar Komisijas regulas Nr.800/2008 8.pantra otro punktu stimulējošā ietekme pastāv, ja projekta iesniedzējs pirms projekta īstenošanas uzsākšanas ir iesniedzis sadarbības iestādē pieteikumu atbalsta saņemšanai. Attiecībā uz lielajiem komersantiem šīs pašas regulas 8.panta 3.punktā noteikts, ka papildus 8.panta 2.punktā minētajam dalībvalstij, proti, sadarbības iestādei, ir jāpārbauda finansējuma saņēmēja sagatavotā dokumentācija un jāpārliecinās, ka projekta iesniedzējs ir pierādījis Komisijas Regulas 8.panta 3.punktā iekļauto kritēriju izpildi. Attiecīgajai pārbaudei jābūt veiktai līdz lēmuma pieņemšanai par projekta iesnieguma apstiprināšanu.  Līdz ar to Ekonomikas ministrija secina, ka izšķiroši ir pārliecināties, ka gan projekta iesniedzējs, kas ir mazais vai vidējais komersants, gan projekta iesniedzējs, kas ir lielais komersants, nav uzsācis projekta īstenošu pirms projekta iesnieguma iesniegšanas sadarbības iestādē. Savukārt dokumentācijas pārbaudi var veikt vienlaikus ar sadarbības iestādes vērtējumu par projekta iesnieguma atbilstību vērtēšanas kritēriju prasībām. MK noteikumu Nr.817 71.6.punkts nosaka, ka sadarbības iestādei pārbaudes projekta īstenošanas vietā ir tiesības veikt jau līdz ar projekta iesnieguma iesniegšanas brīdi. Sadarbības iestādes, proti, Latvijas Investīciju un attīstības aģentūras (turpmāk – LIAA) iekšējie normatīvie akti nosaka, ka LIAA ir pienākums pārliecināties par projekta faktisko ieviešanu vai faktiskajiem apstākļiem projekta īstenošanas vietā, proti, LIAA darbinieks 10 darba dienu laikā no projekta iesnieguma iesniegšanas brīža veic pārbaudi projekta īstenošanas vietā ar mērķi pārliecināties, vai nav uzsākta projekta īstenošana pirms iesniegts pieteikums.  Pamatojoties uz augstāk norādīto, kā arī ņemot vērā Komisijas regulas Nr. [800/2008](http://eur-lex.europa.eu/LexUriServ/LexUriServ.do?uri=OJ:L:2008:214:0003:01:LV:HTML) prasības, Ministru kabineta noteikumu projektā ir precizēts projekta īstenošanas uzsākšanas brīdis, nosakot, ka finansējuma saņēmējs saņem finansējumu, ja projekta iesniegums iesniegts sadarbības iestādē pirms finansējuma saņēmējs ir uzsācis projekta atbalstāmās darbības un **sadarbības iestāde ir veikusi pirmslīguma pārbaudi projekta īstenošanas vietā un izvērtējusi, vai lielais komersants izpilda šo noteikumu 27.punktā minētos nosacījumus, aizpildot pārbaudes lapu un informējot projekta iesniedzēju**.  Gadījumā, ja projekta iesniegumu ir iesniedzis lielais komersants un tas ir uzsācis projekta īstenošanu, LIAA, vērtējot projekta iesnieguma atbilstību vērtēšanas kritēriju prasībām, ir pienākums izvērtēt tā atbilstību Komisijas Regulas Nr.800/2008 8.panta 3.punkta prasībām un, cita starpā, LIAA ir tiesības pieņemt lēmumu, ka projekta iesniedzējs nav pierādījis Eiropas Savienības fondu finansējuma stimulējošo ietekmi. Tādā veidā tiek nodrošināts , ka atbalstu saņem tikai tas projekta iesniedzējs, kas atbilst Komisijas Regulas Nr.800/2006 prasībām.  *Atbalsta apvienošana*  Lai arī saskaņā ar Eiropas Savienības fondu ieviešanas regulām atbalsta savienošana nav aizliegta, tomēr, ņemot vērā Eiropas Komisijas pausto viedokli (Eiropas Komisijas 2012.gada 29.marta vēstule „Irregularly issued loan and guarantee return to European Regional Development Fund (ERDF) / Combination of grants with financial engineering instruments”) par Eiropas Savienības fondu līdzfinansēto aktivitāšu ieviešanu, saskaņā ar kuru nav atbalstāma atbalsta apvienošana, kas sniegta dažādu Eiropas Savienības fondu atbalsta programmu ietvaros vienām un tām pašām attiecināmajām izmaksām un lai mazinātu neatbilstoši veiktu izdevumu riskus nākotnē, kamēr nav saņemta vienota Eiropas Komisijas nostāja šajā jautājumā, Ekonomikas ministrija ierosina veikt grozījumus MK noteikumos Nr.817, nosakot, ka finansējumu par tām pašām attiecināmajām izmaksām nedrīkst apvienot ar atbalstu citu programmu ietvaros, ja šāds atbalsts tiek finansēts no Eiropas Savienības fondu līdzekļiem. Ņemot vērā, ka Eiropas Savienības valsts atbalsta regulējums neaizliedz atbalsta savienošanu, ja tas finansēts no valsts vai citiem līdzekļiem, aktivitātes ietvaros ir atbalstāma atbalsta apvienošana ar citām atbalsta programmām, kas nav finansētas no Eiropas Savienības fondu līdzekļiem, ievērojot Komisijas Regulas Nr.800/2008 valsts atbalsta prasības.  *Lēmuma pieņemšanas termiņš*  Šobrīd spēkā esošā MK noteikumu Nr.817 redakcija nosaka, ka lēmumu par projekta iesniegumu apstiprināšanu vai noraidīšanu ir jāpieņem līdz 2013.gada 31.decembrim; attiecīgā prasība noteikumos ir iekļauta, ņemot vērā valsts atbalsta regulējumu. Ar mērķi nodrošināt atbalsta piešķiršanu atbilstoši Komisija Regulas Nr.800/2008 prasībām Eiropas Komisija apstiprinot Valsts reģionālā atbalsta pamatnostādnes 2014.-2020.gadam ir pagarinājusi lēmumu par projekta iesnieguma apstiprināšanu vai noraidīšanu pieņemšanas termiņu par sešiem mēnešiem, proti, lēmumus ir iespējams pieņemt līdz 2014.gada 30.jūnijam. Līdz ar to ir nepieciešams veikt grozījumus MK noteikumos Nr.817, paredzot, ka lēmumus par projektu iesniegumu apstiprināšanu vai noraidīšanu ir iespējams pieņemt ne vēlāk kā līdz 2014.gada 30.jūnijam. **Šobrīd Eiropas Komisija vēl nav apstiprinājusi reģionālās valsts atbalsta kartes pagarinājumu līdz 30.06.2014 (provizoriski, apstiprinājums sagaidāms šī gada novembrī), tāpēc grozījums MK noteikumos Nr.817 par lēmuma pieņemšanas termiņa pagarinājumu stāsies spēkā 2013.gada 31.decembrī.**  *Vienlīdzīgas pieejas nodrošināšana*  2013.gada 3.septembrī tika izsludināta aktivitātes trešā projekta iesnieguma atlases kārta, saskaņā ar kuru komersanti var iesniegt projektu iesniegumus līdz 2013.gada 31.oktobrim. Ņemot vērā, ka MK noteikumu Nr.817 grozījumu projekts attiecas arī uz trešās kārtas projektu iesniegumiem, ir jāpagarina projektu iesniegumu pieņemšanas termiņš par mēnesi no MK noteikumu projekta spēkā stāšanās dienas, LIAA publicējot sludinājumu Latvijas vēstnesī un iestādes mājas lapā.  Savukārt tos projektu iesniedzējus, kuri līdz noteikumu spēkā stāšanās dienai jau būs iesnieguši projektu iesniegumus, LIAA informēs par iespēju atsaukt iesniegtos projektu iesniegumus un veikt nepieciešamos labojumus projekta iesniegumā atbilstoši spēkā esošajai MK noteikumu Nr.817 redakcijai.  MK noteikumu Nr.817 grozījumu projekts paredz projekta iesniedzējiem labvēlīgākus nosacījumus, līdz ar to netiek ietekmēta š projekta iesniegumu iesniedzēju tiesiskā paļāvība; turklāt ir paredzēts projekta iesniegumu iesniegšanas termiņa pagarinājums.  ***Neatbalstāmās nozares***  **MK noteikumu Nr.817 3.pielikumā ir noteiktas neatbalstāmās nozares. Tai skaitā kā neatbalstāmas ir noteikta apstrādājošās rūpniecības nozares: alus ražošana, lai gan šīs nozare nav noteikta kā neatbalstāmas regulas Nr. 800/2008 1.panta 3.punktā un ir noteikta kā atbalstāma uzņēmuma ienākuma nodokļa atlaižu saņemšanai par veiktajiem ieguldījumiem. Skaidrojam, ka projektu vērtēšanas 4.kritērijā apstrādes rūpniecība ir noteikta kā šīs aktivitātes mērķa nozare. Tāpēc ir nepieciešams svītrot minēto nozari no neatbalstāmo nozaru saraksta, ļaujot pieteikties plašākam apstrādājošās rūpniecības komersantu lokam.**  **2009.gadā, nosakot prioritārās nozares informatīvajā ziņojumā „Par ekonomikas atveseļošanas politikas virzieniem vidēja termiņa periodā”, tika ņemta vērā nozaru analīze, kas bija balstīta uz ekonomiskās krīzes dziļumu, nozaru attīstības iespējām vidējā termiņā, ekonomikas paradigmas maiņu, nozares salīdzinošām priekšrocībām, pieejamajiem cilvēkresursiem un infrastruktūru, kā arī citiem ietekmējošiem faktoriem, tādējādi izkristalizējot tās nozares, kurām tika prognozēts vislielākais ieguldījums ekonomikas atveseļošanā. Vienlaikus par galveno izaugsmes stimulu vidējā termiņā (līdz 2013.gadam) tika noteikta eksporta iespēju paplašināšanās, koncentrējot valsts sniegto atbalstu apstrādes rūpniecības nozarēm ar nozīmīgu ieguldījumu pievienotās vērtības un eksporta pieaugumā, kā arī ar augstu izaugsmes un eksporta potenciālu nākotnē, un uz eksportu orientētām pakalpojumu nozarēm. Saskaņā ar Centrālās statistikas pārvaldes (CSP) datiem kopš 2009.gada 3.ceturkšņa iekšzemes kopprodukts (IKP) apjomi sāka pieaugt un 2010.gadā ik ceturksni palielinājās caurmērā par 0,9%. 2011.gadā IKP turpināja stabili pieaugt un par 5,5% pārsniedza 2010.gada līmeni. 2011.gadā Latvijā bija viena no straujākajām ekonomikas izaugsmēm Eiropas Savienībā, kas ļauj secināt, ka ekonomikas atveseļošanas politika tika sekmīgi īstenota. 2012.gada 1.ceturksnī, salīdzinot ar 2011.gada 1.ceturksni, IKP pieauga par 6,9%. Līdz ar to šobrīd ir jāturpina īstenot valsts vidējā termiņā noteiktais mērķis koncentrēt valsts sniegto atbalstu nozarēs ar nozīmīgu ieguldījumu pievienotās vērtības un eksporta pieaugumā, kā arī augstu tehnoloģiju nozarēs ar augstu pievienoto vērtību.**  **2012. gada 1. ceturksnī, neraugoties uz saspringto ekonomisko situāciju Eiropas Savienībā, eksporta apjomi salīdzināmās cenās pieauga par 9,9%, salīdzinot ar iepriekšējā gada atbilstošo ceturksni. Preču un pakalpojumu eksporta apjomi pieaug jau kopš 2009. gada 2. ceturkšņa un kopš tā laika ir palielinājušies par gandrīz 40%.**  **Lielākais eksporta apjoms un potenciāls ir apstrādes rūpniecībai, kuras eksporta īpatsvars 2011.gadā kopējā eksporta apjomā veidoja vairāk nekā 40%. Laika periodā no 2009.gada līdz 2012.gadam eksporta apjomu pieaugums bija vērojams lielākajā daļā apstrādes rūpniecības nozaru, kopumā apstrādes rūpniecības eksporta apjomiem pieaugot par 37,3%. Eksporta īpatsvars apstrādes rūpniecības kopējā apgrozījumā ir pieaudzis no 54,1% 2009.gadā līdz 60,8% 2011.gadā. 2012.gada pirmajā pusgadā eksporta īpatsvars apstrādes rūpniecībā ir sasniedzis 64%, lielu daļu no eksporta apjoma veidojot apstrādes rūpniecības nozarēm, kuras šobrīd nav noteiktas kā atbalstāmās prioritārās nozares.**  **Eksporta turpmākās attīstības iespējas ietekmēs ne tikai ārējā pieprasījuma izmaiņas, bet arī Latvijas ražotāju spēja uzturēt konkurētspēju. Jāņem vērā, ka līdz šim Latvijas konkurētspējas uzlabošanos pamatā noteica darbaspēka izmaksu samazināšana, bet turpmāk izšķiroša loma būs spējai palielināt produktivitāti. Ņemot vērā iepriekš minēto, kā arī stabilo ekonomikas atveseļošanos, šobrīd vairāku apstrādes rūpniecības nozaru ierobežošana saņemt atbalstu, nav pamatota.** |
| 3. Saistītie politikas ietekmes novērtējumi un pētījumi | Projekts šo jomu neskar. |
| 4. Tiesiskā regulējuma mērķis un būtība | Noteikumu projekts paredz veikt grozījumu Ministru kabineta noteikumos Nr.817, izdarot šādas izmaiņas:   1. precizēts **kopējais** pieejamais finansējuma apmērs **– kopējais aktivitātē pieejamais ERAF finansējuma apmērs ir 69 314 849 euro un valsts budžeta līdzfinansējums ir 9 101 018 euro. Aktivitātei pieejamais saistību apjoms, kas pārsniedz šo Eiropas Reģionālās attīstības fonda finansējumu (turpmāk – virssaistību finansējums), ir 58 066 164 *euro* vienlaikus nosakot, ka atlases kārtas ietvaros pieejamo finansējumu norāda paziņojumā par projektu iesniegumu iesniegšanu. Sludinājumu sadarbības iestāde (Latvijas Investīciju un attīstības aģentūra) saskaņo ar atbildīgo iestādi (Ekonomikas ministriju) un vadošo iestādi (Finanšu ministriju).** 2. ņemot vērā euro ieviešanu no 2014.gada 1.janvāra, MK noteikumos minētās summas latos ir konvertētas euro pēc oficiālās kursa 1 EUR = 0,702804 LVL; 3. precizēta maksimāli pieļaujamā finansējuma intensitāte: projektu iesniegumu atlases otrās kārtas ietvaros maksimāli pieļaujamā finansējuma intensitāte ir 35 % no projekta kopējām attiecināmajām izmaksām. Projektu iesniegumu atlases trešās un turpmāko kārtu ietvaros maksimāli pieļaujamā finansējuma intensitāte ir 45 % no projekta kopējām attiecināmajām izmaksām; 4. līdz ar maksimālās intensitātes paaugstināšanu trešajā un ceturtajā kārtā ir jāpalielina arī maksimāli pieļaujamais publiskā finansējuma apjoms. Skaidrojam, ka 2 milj.LVL projekts ar 35% intensitāti saņem atbalstu 0,7 milj.LVL. Tāds pats projekts ar 45% intensitāti saņem atbalstu 0,9 milj.LVL **(1 280 585 *euro*)**; 5. precizēts projekta uzsākšanas brīdis – visi projektu iesniedzēji, gan MVK, gan arī lielie komersanti, var uzsākt projektu pēc projekta iesniegumu iesniegšanas sadarbības iestādē un negaidot sadarbības iestādes lēmumu, bet sagaidot sadarbības iestādes veikto **pirmslīguma pārbaudi projekta īstenošanas vietā un izvērtējusi, vai lielais komersants izpilda šo noteikumu 27.punktā minētos nosacījumus, aizpildot pārbaudes lapu un informējot projekta iesniedzēju. Papildus tam precizēts, ka finansējuma saņēmējs nevar pabeigt projektu pirms projekta apstiprināšanas**; 6. precizēti atbalsta apvienošanas nosacījumi, nosakot, ka šo noteikumu ietvaros saņemto atbalstu nedrīkst apvienot ar citu Eiropas Savienības atbalsta programmas vai individuālā atbalsta projekta ietvaros piešķirto finansējumu par vienām un tām pašām izmaksām. Vienlaikus skaidrojam, ka par vienām un tām pašām izmaksām var apvienot atbalstu ar citām programmām, piemēram, atbalstu, kuru piešķir brīvostas un Baltijas Investīciju fonds; 7. precizēts datums, līdz kuram sadarbības iestādei ir jāpieņem lēmumi par projektu apstiprināšanu (2014.gada 30.jūnijs); 8. ņemot vērā to, ka ir palielināts maksimālais atbalsta apjoms, intensitāte un no 2014.gada 1.janvāra ieviests *euro* jāveic grozījumi MK noteikumu Nr.817 1.pielikumā (projekta iesnieguma veidlapa), 2.pielikumā (biznesa plāna forma) un 4.pielikumā (projektu iesniegumu vērtēšanas kritēriji); 9. **Precizēt 3.pielikuma (neatbalstāmās nozares), tādējādi ļaujot pieteikties alus ražošanas nozares komersantiem**. |
| 5. Projekta izstrādē iesaistītās institūcijas | Noteikumu projekta izpildē ir iesaistīta Latvijas Investīciju un attīstības aģentūra. |
| 6. Iemesli, kādēļ netika nodrošināta sabiedrības līdzdalība | Grozījumi ir labvēlīgāki potenciālajiem projektu iesniedzējiem salīdzinājumā ar spēkā esošajiem noteikumiem, tāpēc konsultācijas nebija nepieciešams rīkot. |
| 7. Cita informācija | Projekts šo jomu neskar. |

|  |  |  |
| --- | --- | --- |
| **II. Tiesību akta projekta ietekme uz sabiedrību** | | |
| 1. | Sabiedrības mērķgrupa | Komersanti. |
| 2. | Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | Projekts šo jomu neskar. |
| 3. | Tiesiskā regulējuma finansiālā ietekme | Trešās un ceturtās kārtas ietvaros maksimālā finansējuma intensitāte tiek palielināta no 35% uz 45%. Tādējādi tiks veicināta pieeja finansējumam lielākam komersantu skaitam – it īpaši mazajiem un vidējiem komersantiem. |
| 4. | Tiesiskā regulējuma nefinansiālā ietekme | Piešķirot lielāku atbalsta intensitāti, tiks palielināts atbalsta saņēmēju skaits, tādējādi tiks veicināta ekonomiskā aktivitāte valstī, radītas jaunas darba vietas, līdz ar to tiks sekmēta Latvijas tautsaimniecības attīstība un risinātas tirgus nepilnības, kas saistītas ar mazo un vidējo komersantu pieeju finansējumam. |
| 5. | Administratīvās procedūras raksturojums | Projekts šo jomu neskar. |
| 6. | Administratīvo izmaksu monetārs novērtējums | Projekts šo jomu neskar. |
| 7. | Cita informācija | Nav. |

Anotācijas III. sadaļa - projekts šīs jomas neskar.

|  |  |  |
| --- | --- | --- |
|  | **IV. Tiesību akta projekta ietekme uz spēkā esošo tiesību normu sistēmu** | |
| 1. | Nepieciešamie saistītie tiesību aktu projekti | Nav. |
| 2. | Cita informācija | Nav. |

|  |  |  |
| --- | --- | --- |
| **V. Tiesību akta projekta atbilstība Latvijas Republikas starptautiskajām saistībām** | | |
| 1. | Saistības pret Eiropas Savienību | Komisijas 2008.gada 6.augusta Regula (EK) Nr.800/2008, kas atzīst noteiktas atbalsta kategorijas par saderīgām ar kopējo tirgu, piemērojot Līguma 87. un 88.pantu (vispārējā grupu atbrīvojuma regula);  Valsts reģionālā atbalsta pamatnostādnes 2014.-2020.gadam. |
| 2. | Citas starptautiskās saistības | Noteikumu projekts šo jomu neskar. |
| 3. | Cita informācija |  |

|  |  |  |  |  |
| --- | --- | --- | --- | --- |
| **1.tabula Tiesību akta projekta atbilstība ES tiesību aktiem** | | | | |
| Attiecīgā ES tiesību akta datums, numurs un nosaukums | Komisijas 2008.gada 6.augusta Regula (EK) Nr.800/2008, kas atzīst noteiktas atbalsta kategorijas par saderīgām ar kopējo tirgu, piemērojot Līguma 87. un 88.pantu (vispārējā grupu atbrīvojuma regula) (turpmāk – Komisijas Regula Nr.800/2008);  Valsts reģionālā atbalsta pamatnostādnes 2014.-2020.gadam (turpmāk – VRAP). | | | |
| A | B | | C | D |
| Attiecīgā ES tiesību akta panta numurs (uzskaitot katru tiesību akta  vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību | | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.  Ja attiecīgā ES tiesību akta vienība tiek pārņemta vai ieviesta daļēji, – sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.  Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.  Ja projekts satur stingrākas prasības nekā attiecīgais ES tiesību akts, – norāda pamatojumu un samērīgumu.  Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos. |
| *Komisijas Regulas Nr.800/2008 13.panta 3.punkts* | *Noteikumu projekta 1.****4****.apakšpunkts(23.punkts);*  ***Noteikumu projekta 1.15.apakšpunkts (MK noteikumu 1.pielikuma 6.1. apakšpunkta piezīme (\*));***  ***Noteikumu projekta 1.16.apakšpunkts (MK noteikumu 1.pielikuma 6.1. apakšpunkta piezīme (\*))*** | | *ieviesta pilnībā* | *neparedz stingrākas prasības* |
| *Komisijas Regulas Nr.800/2008 8.panta 3.punkts* | *Noteikumu projekta 1.5.apakšpunkts(27.punkts)* | | *ieviesta pilnībā* | *neparedz stingrākas prasības* |
| *Komisijas Regulas Nr.800/2008 7.pants* | *Noteikumu projekta 1.5.apakšpunkts(28.-29.punkts)* | | *ieviesta pilnībā* | *neparedz stingrākas prasības* |
| *VRAP 186.punkts* | *Noteikumu projekta 1.****9****.apakšpunkts(57.punkts)* | | *ieviesta pilnībā* | *neparedz stingrākas prasības* |
| *Komisijas Regulas Nr.800/2008 8.panta 2.punkts* | *Noteikumu projekta* ***1.10.apakš****punkts(71.2.apakšpunkts)* | | *ieviesta pilnībā* | *neparedz stingrākas prasības* |
| ***Komisijas Regulas Nr.800/2008 1.panta 3.punkts*** | ***Noteikumu projekta 1.17.apakšpunkts (3.pielikuma 5. punkts)*** | | ***ieviesta pilnībā*** | ***neparedz stingrākas prasības*** |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas. | | Nav attiecināms. | | |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | | Par atbalsta programmas grozījumiem saskaņā ar Komisijas Regulas Nr.800/2008 9.pantu EK ir jānosūta kopsavilkuma informācija 20 darbdienu laikā pēc MK noteikumu spēkā stāšanās. | | |
| Cita informācija | | Nav | | |

|  |  |  |
| --- | --- | --- |
| **VI. Sabiedrības līdzdalība un šīs līdzdalības rezultāti** | | |
| 1. | Sabiedrības informēšana par projekta izstrādes uzsākšanu | Grozījumi ir labvēlīgāki potenciālajiem projektu iesniedzējiem salīdzinājumā ar spēkā esošajiem noteikumiem, tāpēc konsultācijas nebija nepieciešams rīkot. |
| 2. | Sabiedrības līdzdalība projekta izstrādē | Grozījumi ir labvēlīgāki potenciālajiem projektu iesniedzējiem salīdzinājumā ar spēkā esošajiem noteikumiem, tāpēc konsultācijas nebija nepieciešams rīkot. |
| 3. | Sabiedrības līdzdalības rezultāti | Grozījumi ir labvēlīgāki potenciālajiem projektu iesniedzējiem salīdzinājumā ar spēkā esošajiem noteikumiem, tāpēc konsultācijas nebija nepieciešams rīkot. |
| 4. | Saeimas un ekspertu līdzdalība | Grozījumi ir labvēlīgāki potenciālajiem projektu iesniedzējiem salīdzinājumā ar spēkā esošajiem noteikumiem, tāpēc konsultācijas nebija nepieciešams rīkot. |
| 5. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Noteikumu projekta izpildē ir iesaistīta valsts aģentūra „Latvijas Investīciju un attīstības aģentūra”. |
| 2. | Projekta izpildes ietekme uz pārvaldes funkcijā | Noteikumu projekta izpildi nodrošinās valsts aģentūras „Latvijas Investīciju un attīstības aģentūra” darbības ietvaros. |
| 3. | Projekta izpildes ietekme uz pārvaldes institucionālo struktūru. Jaunu institūciju izveide | Noteikumu projekta izpildei nav nepieciešams radīt jaunas institūcijas. |
| 4. | Projekta izpildes ietekmes uz pārvaldes institucionālo struktūru. Esošu institūciju likvidācija | Noteikumu projekta izpildei nav nepieciešams likvidēt esošās institūcijas. |
| 5. | Projekta izpildes ietekmes uz pārvaldes institucionālo struktūru. Esošu institūciju reorganizācija | Noteikumu projekta izpildei nav nepieciešams reorganizēt esošās institūcijas. |
| 6. | Cita informācija | Nav. |

Ministru prezidents V.Dombrovskis

Ekonomikas ministrs D.Pavļuts

Iesniedzējs:

Ekonomikas ministrs D.Pavļuts

Vīza: Valsts sekretāra pienākumu izpildītājs,

valsts sekretāra vietnieks A.Liepiņš

11.10.2013 11:22

Gatis Silovs

67013209, Gatis.Silovs@em.gov.lv